Թեմայի քննարկումից անմասն չմնացին նաև ՀՀԿ-ականները: Մասնավորապես, կուսակցության մամլո խոսնակ Էդուարդ Շարմազանովը հայտարարեց, թե «բոլոր նրանք, ովքեր փորձում են իրենց պաշտպանության տակ առնել մեր հասարակությունը այլասերող համասեռամոլներին, պղծում են հայերիս ազգային նկարագիրը։ Ես, որպես Հայաստանի քաղաքացի եւ ազգային-պահպանողական կուսակցության անդամ, միանգամայն ճիշտ ու արդարացված եմ համարում երկու հայ երիտասարդների ընդվզումը մեր երկրում այլասերության որջ ստեղծած եւ հասարակությունն իր բարոյական արժեքներից հեռացնելու նպատակ ունեցող համասեռամոլների դեմ»: Հայտնի լրագրող Ծովինար Նազարյանը հանդես եկավ Շարմազանովի սուր քննադատությամբ, որին ի պատասխան վերջինս լրագրողին մեղադրեց լայնախոհ չլինելու մեջ (պարադոքս!) և իր մոտեցումները հիմնավորեց Հին ու Նոր կտակարաններից մեջբերումների շարքով: